proxectonos/corpus_dominio_legal_administrativo_tmp huggingface dataset:
17/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.65077 Concello das Pontes

Concello de As Pontes solicita de Augas de Galicia un caudal de m 3 /ano de augas procedente [orixe das augas] no lugar de Rexas da Serra, parroquia de As Neves (Santa María), Concello de Ortigueira (A Coruña), con destino a uso [uso]. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.65077 As características do aproveitamento son: SOLICITANTE: Concello das Pontes CAUDAL: 0,04 litros/segundo DESTINO: doméstico e gandeiro ORIXE: manancial LUGAR: As Rexas da Serra PARROQUIA: As Neves (Santa María) CONCELLO: Ortigueira O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo, situadas na rúa de Vicente Ferrer, 2, 9º, da Coruña, onde estará exposto o expediente de que se trata, para que poida ser examinado por quen o desexe. A Coruña, 10 de decembro de 2019. O xefe do servizo territorial Néstor Rodríguez Arias
17/12/2019 | Administración LocalMunicipal
Laxe
Anuncio en canto á ampoliación de atribucións delegados á Xunta de Goberno Local

Logo de ver a constitución da nova Corporación, en sesión especial que tivo lugar o 15 de xuño de 2019, como consecuencia das eleccións municipais celebradas o 26 de maio, así como a Resolución 2019/G003/000512 desta Alcaldía, na que se procede ao nomeamento dos membros da Xunta de Goberno Local e se delegan pola Alcaldía atribucións, Tendo en conta, que o citado órgano ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. Tendo en conta as facultades que a esta Alcaldía lle confiren o artigo 21 da Lei 7/1985 de 2 de abril, Reguladora das Bases do Réxime Local, en relación co disposto nos artigos 43.2, 52 e 53 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, con esta data Pola presente RESOLVO: Primeiro.- Ampliar as atribucións delegadas á Xunta de Goberno local na Resolución 2019/G003/000512, asumindo tamén as seguintes: 1.- O outorgamento das licenzas ou autorizacións, agás que as leis sectoriais o atribúan expresamente ao Pleno.2.- As altas e baixas no padrón do Servizo de axuda no fogar.3.- Iniciación e resolución dos expedientes de disciplina urbanística, sancionadores e de reposición da legalidade urbanística.4.-Iniciación e resolución dos expedientes de responsabilidade patrimonial. Sen perxuicio do anterior, a Alcaldía resérvase a avocación daqueles asunto que polas súas características particulares ou pola súa urxencia tiveran que resolverse con prontitude e celeridade. Segundo.- O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986 de 28 de novembro, polo que se aproba o Regulamento de Organización, Funcionamento, e Réxime Xurídico das Entidades Locais, correspondendo así ao órgano delegante (a Alcaldía) a resolución dos recursos de reposición que se interpoñan contra os actos ditados pola Xunta de Goberno Local en exercicio das atribucións conferidas por delegación. Terceiro.- Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. Mándoo e asínoo en Laxe, 11 de decembro de 2019 O alcalde, A secretaria-interventora, José Luis Pérez Añón Begoña Carrasco García
17/12/2019 | Administración LocalMunicipal
Ferrol
Secretaría Xeral
Substitución do alcalde o día 29 de novembro de 2019

Dado que me ausentarei do Concello o día 29 de novembro de 2019, para asistir a unha reunión da FEGAMP en Santiago, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Raymond John Nacar Raib, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde - Presidente do Concello de Ferrol no Pazo Municipal a vinte e oito de novembro de dous mil dezanove. O Alcalde D. Ángel Manuel Mato Escalona
17/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.64756. Eulogio Dubra Cabeza

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Simona Mariana Holley Arreaza solicita de Augas de Galicia un caudal de 153,3 m 3 /ano de augas procedente dun manancial no lugar da Guntián, parroquia de Sofán (San Salvador), concello de Carballo, con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.64756. As características do aproveitamento son: SOLICITANTE: Simona Mariana Holley Arreaza CAUDAL: 0,0049 litros/segundo DESTINO: doméstico ORIXE: manancial LUGAR: Guntián PARROQUIA: Sofán (San Salvador) CONCELLO: Carballo Descrición: O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na rúa de Vicente Ferrer 2-9.º, da Coruña, onde estará exposto o expediente de que se trata, para que poida ser examinado por quen o desexe. A Coruña, 3 de decembro de 2019. O xefe do Servizo Territorial Asinado dixitalmente Evangelia Albardiaz Monguilod
17/12/2019 | Administración LocalMunicipal
Ames
Publicación aprobación definitiva refundido da modificación do proxecto de urbanización de APE B7.06, “Rego dos Pasos Sur IV”

A Xunta de Goberno Local do Concello de Ames, en sesión celebrada o día 17 de outubro de 2019, acordou a aprobación definitiva do refundido da modificación do proxecto de urbanización do APE B7-06, “REGO DOS PASOS SUR IV”. De conformidade co establecido no artigo 54.1. a) da Lei 39/2015, do 1 de outubro, do procedemento administrativo común das Administracións Públicas. (LPAC), procédese a publicar anuncio da aprobación no Boletín Oficial da Provincia así como a notificación individual aos interesados en cumprimento do disposto no artigo 21.1, 40.1 e 41 da mesma lei. Contra o presente Acordo, que pon fin á vía administrativa, os interesados poderán interpoñer os seguintes recursos: Recurso de Reposición, con carácter potestativo, ante o mesmo órgano que ditou o acordo, no prazo DUN MES (arts.123 e 124 da Lei 39/2015, de 1 de outubro, do procedemento administrativo das Administracións Públicas). Recurso Contencioso – Administrativo, no prazo de DOUS MESES, a contar dende o día seguinte o da recepción da presente notificación (art.46 da Lei 29/98, do 13 de xullo, reguladora da xurisdición contencioso administrativa). Durante o devandito prazo podera ser examinado por calquera interesado nas dependencias municipais (departamento de urbanismo), situadas na Rúa Alcalde Lorenzo, nº 2, 1º, Bertamiráns, en horario de 9 h. a 14 h.- Ames, 20 de decembro de 2016. O Alcalde.- Asinado dixitalmente.- José M. Miñones Conde.-
17/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.67761 Naturgy Wind, S. L.

Naturgy Wind S. L. solicita de Augas de Galicia un caudal de 131,4 m 3 /ano de augas procedente dun pozo no lugar de Parque eólico Monte Furado. Cova dos Ladróns, parroquia de Vimianzo (San Vicenzo), Concello de Vimianzo, con destino a uso para os aseos da subestación do parque eólico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.67761 As características do aproveitamento son: SOLICITANTE: Naturgy Wind S. L. CAUDAL: 131,4 litros/segundo DESTINO: uso nos aseos da subestación do parque eólico ORIXE: pozo LUGAR: Parque eólico Monte Furado. Cova dos Ladróns PARROQUIA: Vimianzo (San Vicenzo) CONCELLO: Vimianzo O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na rúa de Vicente Ferrer 2, 9º, na Coruña, onde estará exposto o expediente de que se trata, para que poida ser examinado por quen o desexe. A Coruña, 4 de decembro de 2019 O xefe do servizo territorial Néstor Rodríguez Arias
17/12/2019 | Administración LocalMunicipal
Vilarmaior
Aprobación padrón fiscal taxa SAF dependencia novembro 2019

Mediante Decreto da Alcaldía de data do 10 de decembro de 2019 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes novembro de 2019, por importe de 2.134,16 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 11 de decembro de 2019. O ALCALDE, Carlos Vázquez Quintián
08/03/2019 | Administración LocalMunicipal
Carballo
Aprobación inicial da modificacion n.º 5 da RPT do Concello de Carballo

O Pleno municipal, en sesión ordinaria celebrada o 25 de febreiro de 2019, aprobou inicialmente a modificación n.º 5 da relación de postos de traballo do cConcello de Carballo. Ábrese un prazo de información pública, mediante a inserción deste anuncio no BOP, durante vinte (20) días hábiles para a presentación de alegacións, reclamacións ou suxerencias. Se durante o prazo establecido non se presentasen alegacións, reclamacións ou suxerencias, o acordo considerarase definitivamente aprobado. Carballo, 4 de marzo de 2019. O alcalde D. Evencio Ferrero Rodríguez
08/03/2019 | Administración LocalMunicipal
Vedra
Secretaría-Intervención
Devolución de avais

ANUNCIO Devolución de fianzas Transcorrido o prazo de garantía da execución das seguintes obras: Acondicionamento de espazo público no entorno da estación de ferrocarril de Santa Cruz de Ribadulla (Plan hURBE). Mellora da fachada do Centro Sociocultural da 3.ª Idade (PAS 2015). E solicitada pola empresa adxudicataria COVIASTEC, S. L. a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 4 de marzo de 2019. O ALCALDE Asdo.: Carlos Martínez Carillo
08/03/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio da ratificación da aprobación inicial do Plan de travesías en vías provinciais 2018, segunda fase, modificado n.º 1 DP 1914 mellora da seguridade viaria na DP 1914 ao seu paso pola travesía de Bembibre, p. q. 21+860 ao 22+190 (Val do Dubra)

ANUNCIO DA RATIFICACIÓN DA APROBACIÓN INICIAL DO PLAN DE TRAVESÍAS EN VÍAS PROVINCIAIS 2018, SEGUNDA FASE, MODIFICADO N.º 1 DP 1914 MELLORA DA SEGURIDADE VIARIA NA DP 1914 AO SEU PASO POLA TRAVESÍA DE BEMBIBRE, P. Q. 21+860 AO 22+190 (VAL DO DUBRA) A Exma. Deputación Provincial da Coruña, en sesión celebrada o 1 de marzo de 2019 adoptou entre outros o seguinte acordó: 1) “Desestimar as alegacións presentadas na fase de exposición pública da aprobación inicial do proxecto MODIFICADO N.º 1 DO DE DP 1914 MELLORA DÁ SEGURIDADE VIARIA NA DP 1914 AO SEU PASO POLA TRAVESÍA DE BEMBIBRE PQ 21+860 AO 22+190 (VAL DO DUBRA), código 18.1130.0002.0, incluído dentro do Plan de Travesías 2018, 2.ª fase, aprobado polo Pleno da Corporación en sesión celebrada o 29 de xuño de 2018 e publicado no BOP n.º 129, do 9 de xullo de 2018, tendo en conta os siguientes aspectos: a) As obras recollidas no proxecto son compatibles con carlquera outra que se pretenda realizar nos servizos soterrados existentes ou de nova implantación. b) As actuacións propostas pretenden, mediante tres medidas fundamentais, mellorar a convivencia entre os peóns e os vehículos que aumenten a seguridade viaria da travesía: – “Calmado” da circulación dos vehículos á entrada do treito de actuación dende Carballo mediante a execución dunha glorieta que obriga a unha redución da velocidade ao mesmo tempo que facilita os movementos de cambio de sentido amplamente empregados polos usuarios habituais de Bembibre. – Mellora da visibiliade de cruce, eliminando os estacionamentos nas proximidades das interseccións. – Habilitación de mais espazos para os peóns, favorecendo a interrelación entre ambas marxes da travesía ca implantación, entre outras medidas, de pasos peonís en condicións de visibilidade axeitada.2) Ratificar o acordo adoptado polo Pleno da Corporación provincial de data 29 de xuño de 2018 relativo á aprobación inicial do Plan de travesías 2018, 2.ª fase, dentro do cal se incluíu o proxecto que a continuación se indica: 3) Remitir o citado proxecto ao Concello de Val do Dubra para os efectos da adopción dos acordos e remisión da documentación a que se refire a Base 3.ª das bases de colaboración entre a Deputación Provincial da Coruña e os Concellos para a execución dos proxectos para incluír nas distintas fases do Plan de Travesías 2016-2019, aprobadas polo Pleno en Sesión celebrada o 29-07-2016 ( BOP 144/1-08-2016). A Coruña, 1 de marzo de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
08/03/2019 | Administración LocalMunicipal
Ames
Aprobación inicial da oitava modificación puntual da relación de postos de traballo (RPT) do Concello de Ames

ANUNCIO Aprobación inicial da oitava modificación puntual da relación de postos de traballo (RPT) do Concello de Ames, para a creación dun posto de técnico/a de educación do Concello de Ames e supresión do actualmente existente de técnico/a de educación de adultos do Concello de Ames En sesión plenaria de 28 de febreiro de 2019 prestouse aprobación inicial á oitava modificación puntual da relación de postos de traballo (RPT) do Concello de Ames. En cumprimento do acordo plenario de 28 de febreiro de 2019, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 20 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da oitava modificación puntual da relación de postos de traballo (RPT) do Concello de Ames, quedará elevado a definitivo de forma automática. Ames, 1 de marzo de 2019. A primeira tenente de alcalde Alcaldesa por delegación (Decreto 551/2019) Nezar Doroteo Flueras Pittaluga
08/03/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 28 de febreiro de 2019

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 28 de febreiro de 2019 Con arranxo ao disposto no artigo 154 da Lei 9/2017, do 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no período comprendido entre o 1 e o 28 de febreiro de 2019. A Coruña, 01 de marzo de 2019. O Presidente O Secretario Valentín González Formoso José Luis Almau Supervia
08/03/2019 | Administración LocalMunicipal
Ribeira
Emprazamento dos interesados no recurso contencioso-administrativo PA 26/2019, interposto por M.ª Cristina Cadabal Martínez

Decreto da Alcaldía de data 28/02/2019 polo que se resolve emprazar ás persoas interesadas no recurso contencioso-administrativo (procedemento abreviado) 26/2019, interposto por Colin Michael Bajaña Ogbemudia O Xulgado Contencioso-Administrativo n.º 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 26/2019, correspondente ao recurso contencioso-administrativo interposto por Colin Michael Bajaña Ogbemudia, contra o acordo adoptado pola Xunta de Goberno Local na súa sesión do 06/09/2018 polo que se desestima a reclamación de responsabilidade patrimonial interposta pola Gabriela Valentina Behal Nouguiza como consecuencia das lesións sufridas por mor dunha caída na vía pública (Expte. RP/5/2017). En consecuencia, esta Alcaldía acordou na data 28/02/2019, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 02/04/2019, ás 11.30 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 04 de marzo de 2019. O alcalde Manuel Ruiz Rivas
08/03/2019 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de xaneiro de 2019 de prestación básica e dependencia

Padróns do servizo de axuda no fogar do mes de XANEIRO de 2019 de prestación básica e dependencia Anuncio de cobranza do padrón do mes de XANEIRO de 2019 do SAF a través do programa básico e da Lei da dependencia. Anuncio de cobranza A Xunta de Goberno Local do 25/02/2019 aprobou os padróns fiscais correspondentes ao mes de XANEIRO do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo dun mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Rianxo, 28 de FEBREIRO de 2019. O alcalde Asdo.: Adolfo F. Muíños Sánchez
08/03/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 1 de marzo de 2019, do Servizo Provincial da Coruña, que sinala data para a formalización das actas de ocupación para as obras do proxecto de ampliación da calzada na estrada AC-552 (AC/17/178.10)

Resolución do 1 de marzo de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polas obras do proxecto de ampliación da calzada na estrada AC-552 (punto quilométrico 9+000-9+650) no concello de Arteixo (clave AC/17/178.10) En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Arteixo con motivo das obras do “proxecto de ampliación da calzada na estrada AC-552 (punto quilométrico 9+000-9+650), no concello de Arteixo (clave AC/17/178.10)”, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación o cal terá lugar: Concello: Arteixo. Lugar: Casa do concello de Arteixo. Data: 18 de marzo de 2019, de dez horas trinta minutos ás once horas trinta minutos. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña a, 1 de marzo de 2019. Felipe de la Vega Gándaras Xefe do Servizo Provincial da Coruña
08/03/2019 | Administración LocalMunicipal
Neda
Cambio de dominio da sede electrónica do Concello

Polo presente faise público que a Xunta de Goberno Local, en sesión ordinaria celebrada o día 25/02/2019, acordou: “1.º.–Cambiar o dominio da sede electrónica deste Concello de Neda, que figura como “sede. neda. es” e que pasa a denominarse como “sede. neda. gal”, aproveitando a renovación dos certificados de sede e selo da sede electrónica desta entidade.2.º.–Dar traslado deste acordo á Deputación Provincial da Coruña, por ser a entidade que ten delegada a xestión e a administración da sede electrónica municipal.” Neda, 01 de marzo de 2019. O alcalde Asdo.: Ángel Alvariño Saavedra
04/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.29555. Concesión dun caudal de auga á Comunidade de Usuarios de Lamas, no concello de Teo (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 22 de febreiro de 2019 e como resultado do expediente incoado ó efecto, outorgóuselle á Comunidade de Usuarios de Lamas, unha concesión de 10.719 m 3 anuais de auga que procede de cinco mananciais situados no lugar de Lamas, na parroquia de Cacheiras (San Simón de Ons), no concello de Teo (A Coruña), con destino a uso doméstico e a rega. Número Expte.: DH. A15.29555 Santiago de Compostela, 26 de febreiro de 2019. O xefe do Servizo de Tramitación Técnico-Administrativa do Dominio Público Hidráulico Barrie Clavain Cusimano
04/03/2019 | Administración LocalMunicipal
Cabanas
Cese tenentes de alcalde

Por Resolución núm.209/2019, do 27 de febreiro de 2019 esta Alcaldía acordou: 1º. Revogar os nomeamentos de DªAna Nuria Piedecausa Baltag como segundo tenente de Alcalde e de D. Ivan Alexis Sugden Velazquez de Castro como terceiro tenente de Alcalde, realizados por decreto de 30 de outubro de 2015.2º.- Dispoñer o cese con esta data como tenentes de Alcalde de DªAna Nuria Piedecausa Baltag e D. Ivan Alexis Sugden Velazquez de Castro.3º.- Notificar esta resolución aos cesados.4º.- Publicar os ceses no Boletín Oficial da Provincia, sen prexuízo da efectividade desde a data desta Resolución.5º.-Dar conta ó Pleno da Corporación destes ceses na primeira sesión que realice. O que faise público de conformidade co disposto no artigo 46.1 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Sirkka Liisa Diez de la Lastra Magariños, 27 de febreiro de 2019. O Alcalde Asdo. Germán Castrillón Permuy
04/03/2019 | Administración LocalMunicipal
Sada
Secretaría
Aprobación da oferta de emprego público (OEP) do Concello de Sada para 2019

A alcaldía do Concello de Sada, mediante o Decreto núm.374/2019 do 28 de febreiro, aprobou a oferta de emprego público do concello para 2019, segundo se transcribe literalmente: “Aprobado o Cadro de Persoal do Concello a través do presuposto municipal do exercicio 2018 por acordo plenario de data 26-4-2018, presuposto prorrogado para o exercicio 2019 e visto que durante o exercicio 2018 non se aprobou a Oferta de Emprego Público desta entidade pola situación de carencia de medios padecida. Atendido que no mencionado Cadro de Persoal figuran vacantes e dotadas orzamentariamente diversas prazas cuxa cobertura se considera necesaria no presente exercicio para o normal funcionamento dos servizos municipais e que existe previsión de vacantes por anticipación da idade de xubilación de policías locais conforme ao Real Decreto 1449/2018, e achada conforme a proposta que a estes efectos fan os servizos de Persoal.– Vistos os informes emitidos e atendendo ao disposto nos artigos 91 da Lei 7/1985, do 2 de abril, reguladora das bases do réxime local, 69.2 e 70.1 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, 128.1 do Real Decreto Lexislativo 781/1986, de 18 de abril, polo que se aproba o Texto Refundido sobre Disposicións Legais Vixentes en materia de Réxime Local e 48 e 204 da Lei 2/2015, de 29 de abril, de emprego público de Galicia. En exercicio das atribucións que á Alcaldía confire o artigo 21.1. g) da Lei 7/1985, resolvo: 1.º.–Aprobar a oferta de emprego público deste Concello para 2019, que comprende todas as prazas vacantes dotadas no Orzamento da Corporación que non poden ser cubertas cos efectivos de persoal existentes e a previsión de vacantes por xubilación no exercicio, respectando as limitacións impostas pola Lei de Orzamentos Xerais do Estado para 2018, co seguinte detalle: A) Funcionarios de carreira: Grupo art.76 TRLEBEP.–Clasificación.–Denominación.–Núm. de vacantes Grao universitario ou diplomatura universitaria.–A2.–Inspector da Policía Local.–1 Bacharelato ou equivalente.–C1.–Policía Local.–4 Educación secundaria obrigatoria ou equivalente.–C2.–Auxiliar de administración xeral.–3 B) Persoal laboral: Nivel de titulación.–Denominación.–Núm. de vacantes Licenciatura universitaria ou grao universitario.–Psicólogo dos Servizos Sociais.–1 Educación secundaria obrigatoria ou equivalente.–Operario de cultura e deportes.–1 Educación secundaria obrigatoria ou equivalente.–Operario sepultureiro.–1 Educación secundaria obrigatoria ou equivalente.–Coordinador de actividades xuvenís.–1 2.º.–De conformidade co establecido no apartado 1 do artigo 70 do Estatuto Básico do Empregado Público e 204 da Lei 2/2015 de Emprego Público de Galicia, o prazo máximo para a convocatoria dos correspondentes procesos selectivos será de 24 meses, a contar desde a publicación desta oferta de emprego no Boletín Oficial da Provincia”. Sada, 28 de febreiro de 2019. O que se publica para xeral coñecemento. O alcalde Óscar Benito Portela Fernández
04/03/2019 | Administración LocalMunicipal
As Pontes de García Rodríguez
Secretaría
Acordo do Pleno do concello de aprobación da dedicación exclusiva do representante do grupo mixto municipal

Con este anuncio faise público que o Pleno do concello en sesión extraordinaria urxente que tivo lugar o día 26/02/2019, aprobou, entre outros, o seguinte acordo, cos votos a favor de oito concelleiros do PSdG-PSOE e un do grupo mixto e os votos en contra do BNG-Asembleas Abertas (3) e do grupo Xuntos por As Pontes (2), á vista do disposto no artigo 38 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades locais e nos artigos 75.1, 2 e 4 da Lei 7/1985, do 2 de abril, reguladora das bases do réxime local: 1º) Recoñecer a dedicación exclusiva para o grupo mixto, na procura do desenvolvemento das súas labores de oposición. A retribución bruta mensual será de 960,61 €, pagas extras incluidas. Esta retribución establécese até o remate da lexislatura 2015/2019.2º) O réxime das indemnizacións por gastos ocasionados no exercicio do cargo é o previsto no Real Decreto de 24 de maio de 2002 regulador das indemnizacións por razón do servizo, tal e como se estableceu no Pleno do concello en sesión de data 17/07/2015.3º) Notificar este acordo ao representante do grupo mixto municipal. O desenvolvemento do cargo con dedicación exclusiva debe ser aceptado expresamente de conformidade co disposto no artigo 13.4 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais.4º) Publicar este acordo no BOP e no taboleiro de anuncios da Corporación, de conformidade co previsto no artigo 75.5 da LRBRL. As Pontes de García Rodríguez, 27 de febreiro de 2019 O alcalde Valentín González Formoso
04/03/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Correcións de erros. Publicación dos anexos do convenio colectivo da empresa “Megasa Siderúrgica, S. L.”, 2018-2020

De acordo co disposto no artigo 109.2 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), e logo de advertir de que a publicación do convenio colectivo da empresa “MEGASA SIDERÚRGICA, S. L.”, 2018-2020 da provincia da Coruña, (código de convenio número 15003362011998 ), no BOP Número 38, do 22 de febreiro de 2019, carece de Anexos, cómpre facer a seguinte corrección: Publicación dos Anexos (Anexo 1-Anexo 8) do convenio colectivo da empresa “MEGASA SIDERÚRGICA, S. L.”, 2018-2020 da provincia da Coruña, (código de convenio número 15003362011998 ). A Coruña, 26 de febreiro de 2019 O xefe territorial de economía, emprego e industria Steluta Raquel Olga Berar Costabile
04/03/2019 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de decembro de 2018

Por Decreto de Alcaldía, de hoxe, aprobáronse as liquidacións correspondentes a: – Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de decembro de 2018. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais segundo o disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de marzo de 2019 ata o 10 de maio de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26 e 28 e 161 da Lei 58/2003 Xeral Tributaria. Riveira, a 26 de febreiro de 2019 O Alcalde, Manuel Ruiz Rivas
04/03/2019 | Administración LocalMunicipal
Oleiros
Áreas de Cultura, Educación e Deportes
Edicto expte. PPF 02/2019

A Xunta de Goberno Local, na sesión que tivo lugar o día 22 de febreiro de 2019, adoptou o seguinte acordo: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 26 de febreiro de 2019 A 1ª Tenente de Alcalde delegada de Economía e Facenda Asdo.: Mª José Varela Neira
28/03/2019 | Administración LocalMunicipal
Corcubión
Modificación do enderezo da sede electrónica municipal

ANUNCIO Modificación de enderezo electrónico Mediante este anuncio faise público que por Resolución da Alcaldía núm.103/2019, do 21 de marzo, se acordou o seguinte: “ANTECEDENTES: O 17 de novembro de 2018 caducaron os certificados de sede e selo da sede electrónica do Concello de Corcubión. Tendo en conta que o enderezo electrónico (URL) de referencia da páxina web municipal era: www.corcubion.es, e que foi modificado para incorporar ao nome do concello o dominio punto gal de modo que actualmente é: www.corcubion. gal, debe existir unha correspondencia co enderezo electrónico da sede. No uso das atribucións que me outorga a lexislación do réxime local, RESOLVO: PRIMEIRO.–Modificar o enderezo electrónico de referencia da sede electrónica do Concello de Corcubión, que pasará a ser: sede. corcubion. gal SEGUNDO.–Infomar desta resolución á Deputación Provincial para os efectos de tramitar novos certificados de sede e selo da sede electrónica do Concello de Corcubión co novo enderezo electrónico de referencia. TERCEIRO.–Informar ao Pleno do Concello na primeira sesión ordinaria que realice.” Corcubión, 25 de marzo de 2019. O alcalde, Manuel Insua Insua
28/03/2019 | Administración LocalMunicipal
Valdoviño
Aprobación inicial da rectificación anual do Inventario viais municipais

ANUNCIO Aprobación inicial da rectificación anual do Inventario de camiños municipais do Concello de Valdoviño 2019 O Pleno da Corporación, en sesión ordinaria celebrada o 15 de marzo de 2019, e de conformidade co previsto no artigo 33 do Real Decreto 1372/1986, do 13 de xuño, que aproba o Regulamento de Bens das Entidades Locais acordou aprobar inicialmente a rectificación anual do Inventario de camiños municipais, o que se somete a información pública co fin de que os interesados, no prazo de 20 días hábiles, a contar dende a publicación deste anuncio no BOP, poidan presentar as alegacións ou reclamacións que estimen oportunas. De non presentarse alegacións ou reclamacións a citada rectificación, quedará automáticamente aprobada de xeito definitivo sen necesidade de novo acordo plenario. Valdoviño, 21 de marzo de 2019. O alcalde Asdo.: Alberto González Fernández
28/03/2019 | Administración LocalMunicipal
Toques
Anuncio de aprobación inicial da modificación da Ordenanza fiscal reguladora do prezo público pola utilización da carpa municipal

ANUNCIO DE APROBACIÓN INICIAL DE ORDENANZA FISCAL NO BOP DE A CORUÑA Aprobada inicialmente polo Pleno do Concello de Toques, en sesión ordinaria celebrada o 15 de marzo de 2019, a nova “Ordenanza fiscal reguladora do prezo público pola utilización da carpa municipal” deste Concello, de conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques, a 21 de marzo de 2019. O alcalde Asdo.: Miguel Ángel Buján Varela
28/03/2019 | Administración LocalMunicipal
Vedra
Secretaría-Intervención
Edicto de exposición pública do padrón fiscal da taxa por rede de sumidoiros correspondente ao exercicio 2019

EDICTO Exposición pública do padrón fiscal da taxa por rede de sumidoiros correspondente ao exercicio 2019 Aprobado inicialmente pola Xunta de Goberno Local o padrón fiscal da taxa por rede de sumidoiros correspondente ao exercicio 2019, en virtude do acordo 4º.2 adoptado na sesión celebrada o día 21/03/2019, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, do 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes –contado dende o día seguinte ao de finalización do período de exposición pública– o recurso de reposición regulado no artigo 14.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. Vedra, 22 de marzo de 2019. O ALCALDE, Carlos Martínez Carrillo
28/03/2019 | Administración LocalMunicipal
Vedra
Secretaría-Intervención
Edicto de exposición pública do padrón fiscal da taxa por actividades e servizos relacionados coa hixiene pública correspondente ao exercicio 2019

EDICTO Exposición pública do padrón fiscal da taxa por actividades e servizos relacionados coa hixiene pública correspondente ao exercicio 2019 Aprobado inicialmente pola Xunta de Goberno Local o padrón fiscal da taxa por actividades e servizos relacionados coa hixiene pública correspondente ao exercicio 2019, en virtude do acordo 4º.1 adoptado na sesión celebrada o día 21/03/2019, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, do 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes –contado dende o día seguinte ao de finalización do período de exposición pública– o recurso de reposición regulado no artigo 14.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. Vedra, 22 de marzo de 2019. O ALCALDE, Carlos Martínez Carrillo
28/03/2019 | Administración LocalMunicipal
Mañón
Cambio de uso do inmoble do Escolar de Freitido de Mañón

O Pleno da Corporación, en sesión ordinaria celebrada o día 8 de marzo de 2018, adoptou o acordo que se transcribe: PRIMEIRO.–Acordar, en cumprimento do artigo 42.5 da Lei 2/2016, do 10 de febreiro do Solo de Galicia, a implementación de usos da parcela con referencia catastral 000801800PJ03E0001GY, clasificada como solo de núcleo rural, cunha superficie de 776 metros cadrados, de forma que o uso sociocultural local [SCL-3 (d)] previsto actualmente polo Plan Xeral de Ordenación Municipal inclúa o uso sanitario-asistencial local [SCL/SAL-3] para que se poidan implantar outros servizos. A parcela, situada no núcleo rural da Panda, regularase polo disposto no vixente Plan Xeral de Ordenación Municipal, aprobado definitivamente o 18 de maio de 2016. SEGUNDO.–Dar traslado do presente acordo ó Servizo de Urbanismo da Xefatura Territorial da Coruña da Consellería de Medio Ambiente e Ordenación do Territorio. TERCEIRO.–Publicar o presente acordo no Boletín Oficial da Provincia. CUARTO.–Facultar ó Sr. alcalde, D. Alfonso Emilio Balseiro Gómez, para a realización dos actos e a sinatura dos documentos que sexan necesarios para a execución do presente acordo. Mañón, 8 de marzo de 2019. O ALCALDE Alfonso Emilio Balseiro Gómez
28/03/2019 | Administración LocalMunicipal
Vimianzo
Anuncio de cobranza

Con data 22/03/2019 por esta Alcaldía apróbase inicialmente o PADRÓN dos postos do mercadillo dos xoves do PERÍODO 1.º trimestre DO ANO 2019 (AMPLIACIÓN) co seguinte detalle: 1.º trimestre do ano 2019-Ampliación (20 recibos por importe total de 1.390,35 euros). O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 01 de abril de 2019 ata o día 31 de maio de 2019. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 22 de marzo de 2019. O alcalde Manuel Antelo Pazos